paragraph_text: Podignuta je 1779. u baroknom stilu na bjelovarskom groblju sv. Andrije, koje se naziva i staro groblje, za razliku od novog groblja Borik. Obnovljena je 1835. godine, kada je groblje i prošireno. U kapeli sv. Križa pokopan je Hubert Diviš, koji je s bratom Ignacijem bio češki katolički svećenik, iz redovničke zajednice pijarista, koji je na poziv austro-ugarske vojne uprave došao u Bjelovar 1761. godine. S bratom je utemeljio školstvo u Bjelovaru i unaprijedio kulturni i vjernički život grada.